Càtaro Kotor 2003 Càtaro ła ze na sità de ła repùblega de'l Montenegro, catà su ła costa adriàtega e capitałe de l'omonima munisipałità. Ła vecia sità marìtema de Càtaro, sircondàa da un inponente sinta muraria, ła ze ancora ben conservàa e ła xe encluza inte ła lista de i patrimoni de l'umanità proteti da l'Unesco. Da'l 1420 a'l 1797 Càtaro e ła rejon sircostante ła ze stàa vùa da ła Repùblega de Venesia e l'influensa vèneta ła ze ancor deso vizìbiłe inte l'architetura de ła sità. Ła sità se specia inte łe boche de Càtaro , un'artigołada serie de profondi bazini perfetamente riparài da'l mar verto, che i costituise el pì grando porto nadurałe de'l mar Adriàtego e i ricorda vagamente, par ła łora forma frastajàa, i fiordi norvegezi. Łe boche de Càtaro łe costituise un de i pì incantévołi paezaji de'l Mar Mediteraneo e, co Càtaro stesa, łe garantise a ła rejon un afluso turìstego in costante aumento. Inte'l corso de'l XX secoło ła popołasion croata, che ła jera na volta ła majoransa, ła ze całada e ancùo i montenegrini i ze majoritari in tuta ła rejon. A Càtaro a existe anca na comunità itałiana picenina, ciamàa ofisialmente , che in base a l'ùltemo censimento ła gavarìa da contar sirca 500 persone. Da'l punto de vista łenguìstego el el ze drio sparir a favor de l'itałian stàndar.